
Na temelju članka 9. Zakona o grobljima (NN 78/25, 80/25) i članka 31. Statuta Općine Marija Gorica (Službeni glasnik Općine Marija Gorica broj 2/21), Općinsko vijeće Općine Marija Gorica na ____sjednici održanoj  ______2026. godine donijelo je  

O D L U K U
O GROBLJIMA NA  PODRUČJU  OPĆINE MARIJA GORICA
					

UVODNE ODREDBE

						Članak 1.
(1) Ovom se Odlukom o grobljima na području Općine Marija Gorica (u daljnjem tekstu: Odluka) uređuju:
· mjerila i kriteriji za dodjelu i ustupanje grobnih mjesta na korištenje
· iskopavanje i premještaj posmrtnih ostataka
· ukopi
· način ukopa nepoznatih osoba
· produbljenje groba i premještanje posmrtnih ostataka u grobnici
· održavanje groblja i uklanjanje otpada
· uvjeti, način i mjesto prosipanja kremiranih posmrtnih ostataka umrle osobe
· uvjeti i mjerila za plaćanje naknade pri dodjeli grobnog mjesta i godišnje grobne naknade, kao i mogućnost plaćanja godišnje grobne naknade unaprijed
· mogućnost da se grobno mjesto dodijeli na korištenje bez obveze premještanja ostataka tijela umrlih osoba u zajedničku grobnicu
· pravila za određivanje naknade za stjecanje opreme i uređaja koji se nalaze na grobnom mjestu bez korisnika grobnog mjesta
· prekršajne sankcije za prekršitelje odredbi.
(2) Pojedini pojmovi koji se upotrebljavaju u ovoj Odluci imaju istovjetno značenje kao pojmovi uređeni zakonom kojim se uređuje upravljanje grobljima i korištenje groblja, izgradnja novih groblja te uređenje, rekonstrukcija, proširenje i preseljenje postojećih groblja (u daljnjem tekstu: Zakon).

						Članak 2.
(1) Groblje je ograđeni prostor na kojem se nalaze grobna mjesta, komunalna i druga infrastruktura te prateće građevine i ono je komunalna infrastruktura u vlasništvu Općine Marija Gorica.
(2) Groblja na  području općine Marija Gorica su:
· Groblje Marija Gorica
· Groblje Sveti Križ.


UPRAVLJANJE  GROBLJIMA

						Članak 3.
(1) Grobljem upravlja Jedinstveni upravni odjel Općine Marija Gorica (u daljnjem tekstu: Upravitelj groblja).
(2) Upravitelj groblja brine se o tome da se grobovi grade prema Položajnom planu grobnih mjesta i  grobnica na način koji odgovara tehničkim i sanitarnim uvjetima, vodeći pri tome računa o zaštiti okoliša, o krajobraznim i estetskim vrijednostima.
(3) Upravitelj groblja donosi Položajni plan grobnih mjesta i grobnica.
(4) Za gradnju grobnica, postavljanje kamenih ili sličnih spomenika na grobove, postavljanje klupa te za preinaku groba, kao i za uklanjanje spomenika i nadgrobnih ploča potrebna je suglasnost Upravitelja groblja, a ako se grobnica gradi kao mauzolej, kapela i slično, potrebno je ishoditi odobrenje sukladno propisu o građenju.


MJERILA I KRITERIJI ZA DODJELU I USTUPANJE GROBNIH MJESTA NA KORIŠTENJE

Članak 4.
(1) Pravo ukopa u grobno mjesto ima korisnik grobnog mjesta i članovi njegove obitelji, osim ako korisnik grobnog mjesta ne odredi drukčije.
(2)Umrlu se osobu u pravilu ukapa na groblju koje se nalazi na području jedinice lokalne samouprave u kojoj je imala prebivalište, a iznimno i na groblju izvan područja jedinice lokalne samouprave u kojoj je imala prebivalište ako je tako umrla osoba odredila za života ili ako tako odredi njezina obitelj odnosno osobe koje su se za života bile dužne skrbiti o umrloj osobi.
  					
Članak 5.
(1) Uprava groblja na temelju neposrednog zahtjeva ili javne objave u upravnom postupku dodjeljuje osobi grobno mjesto na korištenje na neodređeno vrijeme uz obavezu podmirenja naknade za dodjelu grobnog mjesta, na način da se u najvećoj mogućoj mjeri nastoje usvojiti želje korisnika te prema raspoloživim mjestima.   
(2) Pravo korištenja grobnog mjesta u smislu stavka 1. ovog članka može ostvariti osoba koja najmanje deset godina ima prebivalište na području Općine Marija Gorica i koja u trenutku predaje zahtjeva nema dospjelih nepodmirenih potraživanja prema Općini Marija Gorica.   
(3) Korisnik grobnog mjesta može svoje pravo korištenja grobnog mjesta ugovorom ustupiti trećim osobama.
(3) Pravni posao iz stavka 2. ovog članka mora biti sklopljenim u pisanom obliku, uz obveznu ovjeru potpisa od strane javnog bilježnika.

Članak 6. 
(1) Korisnik grobnog mjesta dužan je:
· redovito plaćati godišnju grobnu naknadu
· uređivati, čistiti i održavati grobno mjesto i prostor oko njega na način kojim iskazuje poštovanje prema umrlim osobama bez narušavanja cjelokupnog izgleda groblja, izazivanja opasnosti za sigurnost posjetitelja i bez narušavanja sigurnosti i stabilnosti drugih grobnih mjesta
· poštivati odluku o ponašanju na groblju
· redovito ažurirati promjene osobnih podataka u grobnom očevidniku kod upravitelja groblja.
(2) Korisnik grobnog mjesta dužan je na grobnom mjestu na primjeren način označiti imena svih ukopanih osoba te njihove godine rođenja i smrti.

ISKOPAVANJE I PREMJEŠTAJ POSMRTNIH OSTATAKA

Članak 7.
(1) Iskopavanje i premještaj posmrtnih ostataka je moguće zbog potreba uređenja groblja ili na zahtjev osoba koje imaju pravo ukopa u grobno mjesto. 
(2) Za iskopavanje i premještaj posmrtnih ostataka potrebna je suglasnost svih korisnika grobnog mjesta u slučaju da više osoba ima pravo korištenja istoga.


UKOP UMRLE OSOBE
Članak 8.
(1) Pravo ukopa u grobno mjesto ima korisnik grobnog mjesta i članovi njegove obitelji, osim ako korisnik grobnog mjesta ne odredi drukčije.

Članak 9. 
(1) Ukop umrle osobe može se izvršiti po odobrenju upravitelja groblja, nakon što isti utvrdi da su ispunjeni slijedeći uvjeti:
· korisnik grobnog mjesta podmirio je grobne naknade i pristojbe 
· ispunjeni uvjeti iz propisa o zdravstvenoj zaštiti kojim su regulirana pitanja smrti i sahrane umrlih osoba.
(2) Pogrebi se održavaju od mjeseca listopada do ožujka između 10 i 16  sati, a u ostalim mjesecima između 9 i 18 sati.
(3) Pogrebi se u pravilu ne održavaju nedjeljom i blagdanom, osim u opravdanim slučajevima, o čemu odlučuje Upravitelj groblja uz suglasnost općinskog načelnika.
					
Članak 10.
(1) Umrloga se može ukapati na groblju koje je on odredio za života ili koje odredi njegova obitelj, odnosno osobe koje su dužne skrbiti o njegovu ukopu.

NAČIN UKOPA NEPOZNATIH OSOBA

Članak 11.
(1) Općina Marija Gorica može ukopati preminulu nepoznatu osobu ili preminulu osobu koja nema rodbine koja bi se brinula za ukop, o čemu odlučuje Upravitelj groblja uz suglasnost općinskog načelnika.
(2) Nepoznate se osobe u pravilu kremiraju, a urne s njihovim posmrtnim ostacima polažu se u zajednički grob za urne sagrađen za tu namjenu, sve u skladu s odlukom Upravitelja groblja.

PRODUBLJENJE GROBA I PREMJEŠTANJE POSMRTNIH OSTATAKA U GROBNICI

Članak 12.
(1) Za potrebe povećanja kapaciteta groba prije novog ukopa mogu se ranije ukopani posmrtni ostaci premjestiti u produbljeni dio groba. 
(2) Prilikom preuređenja groba u grobnicu zatečeni ukopani posmrtni ostaci mogu se premjestiti u produbljeni dio groba, tj. ispod dna grobnice.
(3) Unutar grobnice mogu se presložiti posmrtni ostaci ranijih ukopa radi oslobađanja ukopnog mjesta za novi ukop i prije proteka 20 godina od ukopa u grobnicu ako su prijašnji ukopi bili u limene lijes koji mora biti neoštećen u trenutku preslagivanja.


ODRŽAVANJE GROBLJA I UKLANJANJE OTPADA

Članak 13.
(1) Upravitelj groblja vodi brigu o uklanjanju otpada s groblja, održavanju groblja te svih uređaja i građevina koje čine komunalnu infrastrukturu unutar groblja.

Članak 14. 
(1) Korisnik grobnog mjesta dužan je grobno mjesto i prostor oko njega održavati urednim i čistim.
(2) Na groblju se u pravilu može saditi ukrasno cvijeće i ukrasno bilje.
(3) Natpisi, oprema i uređaji grobnog mjesta te spomen obilježja  na grobovima i grobnicama ne smiju biti postavljeno protivno odredbama Zakona.
(4) Korisnik grobnog mjesta dužan je ukloniti s grobnog mjesta sve biljne ostatke te dotrajale i zapuštene pokretne stvari i predmete, svijeće, vaze te druge predmete koje korisnici grobnih mjesta koriste s ciljem ukrašavanja i održavanja grobnog mjesta). 
						
Članak 15. 
(1) Radi osiguranja nesmetanog obavljanja ukopa i održavanja reda na groblju osobe koje izvode radove na groblju dužne su:
· obavljanje radova prijaviti Upravitelju groblja
· radove izvoditi tako da se do najveće mjere očuvaju mir i dostojanstvo na groblju, a mogu se obavljati samo u radne dane
· građevni materijal (opeka, kamen, šljunak, pijesak, cement, vapno i slično) držati na groblju samo za vrijeme izvođenja radova
· u slučaju prekida radova, odnosno nakon završetka radova radilište dovesti u prijašnje stanje
· prevoziti materijal u vrijeme te putovima i stazama koje odredi Upravitelj groblja
· nakon upotrebe zatvoriti izljevna mjesta na vodovodu.
(2) Upravitelj groblja može, u određene dane ili u određeno doba dana, zabraniti izvođenje radova na groblju ili na pojedinim dijelovima groblja.
(3) Upravitelj groblja može zabraniti izvođenje radova te narediti postupanje s ciljem održavanja groblja i grobnih mjesta u smislu ove Odluke i Zakona u skladu s propisom kojim se uređuje opći upravni postupak.
UVJETI, NAČIN I MJESTO PROSIPANJA KREMIRANIH POSMRTNIH OSTATAKA UMRLE OSOBE

Članak 16.
(1) Na grobljima u Općini Marija Gorica nije predviđeno prosipanje kremiranih posmrtnih ostataka umrle osobe.

	
UVJETI I MJERILA ZA PLAĆANJE NAKNADE PRI DODJELI GROBNOG MJESTA I GODIŠNJE GROBNE NAKNADE, KAO I MOGUĆNOST PLAĆANJA GODIŠNJE GROBNE NAKNADE UNAPRIJED

						Članak 17.
(1) Visina naknade i cijene usluga utvrđuju se kako slijedi: 
  
1. CIJENA GROBNIH MJESTA: 
 
	1. cijena jednostrukog grobnog mjesta s okvirom na groblju Marija Gorica                       
	2.200,00 EUR 

	2. cijena dvostrukog grobnog mjesta s okvirom na groblju Marija Gorica                              
	3.000,00 EUR 

	3. cijena jednostrukog grobnog mjesta s okvirom na groblju Sveti Križ
	2.200,00 EUR 

	4. cijena dvostrukog grobnog mjesta s okvirom na groblju Sveti Križ
	3.000,00 EUR 

	5. cijena kazete za urne                                                      
	1.500,00 EUR 



2. VISINA GODIŠNJE NAKNADE: 
	1. godišnja grobna naknada po m2 grobnog mjesta
	7,00 EUR 

	2. godišnja naknada za korištenje kazete za urne
	10,00 EUR 


     
3. NAKNADA ZA UPOTREBU MRTVAČNICE: 
 
	1. Upotreba mrtvačnice 
	30,00 EUR 



4. NAKNADA ZA IZVOĐENJE RADOVA UREĐENJA/REKONSTRUKCIJE BETONSKIH OKVIRA/SPOMENIKA, PRESVLAČENJA GRANITOM ILI SLIČNIH RADOVA GRADNJE NA MJESNOM GROBLJU 
 
	1. Troškovi iskolčavanja po jednom grobnom mjestu i odobrenje za betoniranje okvira         
	55,00 EUR 

	2. Naknada fizičkih i pravnih osoba za dozvolu za izvođenje  
 radova na mjesnom groblju                                                                             
	55,00 EUR 

	3. Naknada za izdavanje uvjerenja
	10,00 EUR 



5. USLUGE UKOPA I ISPRAĆAJA POKOJNIKA 
	Usluge ukopa vrše se prema cjeniku trgovačkog društva Zaprešić d.o.o. 



Članak 18.
(1) Nije moguće plaćanje godišnje grobne naknade unaprijed.

	
MOGUĆNOST DA SE GROBNO MJESTO DODIJELI NA KORIŠTENJE BEZ OBVEZE PREMJEŠTANJA OSTATAKA TIJELA UMRLIH OSOBA U ZAJEDNIČKU GROBNICU

Članak 19.
(1) Upravitelj groblja dodjeljuje grobno mjesto drugom korisniku bez obveze premještanja ostataka tijela umrlih osoba.


PRAVILA ZA ODREĐIVANJE NAKNADE ZA STJECANJE OPREME I UREĐAJA KOJI SE NALAZE NA GROBNOM MJESTU BEZ KORISNIKA GROBNOG MJESTA

Članak 20.
(1) U slučaju ako su oprema i uređaji groba nalaze na grobnom mjestu bez korisnika isti se smatraju  napuštenom imovinom kojom Upravitelj groblja može slobodno raspolagati kao nekretninom u vlasništvu Općine Marija Gorica uz suglasnost općinskog načelnika.


PREKRŠAJNE  ODREDBE

Članak 21.
(1) Novčanom kaznom od 100,00 do 250,00 eura kaznit će se za prekršaj fizička osoba:
· korisnik grobnog mjesta ako se ne pridržava odredbe članka 6. ove Odluke
· korisnik grobnog mjesta koji ne održava grobno mjesto u skladu s odredbama članka 14. ove Odluke
· korisnik grobnog mjesta koji izvodi radove na groblju protivno odredbama članka 15. ove Odluke 
(2) Novčanom kaznom u iznosu od 300,00 eura kaznit će se pravna osoba odnosno fizička osoba obrtnik i osoba koja obavlja drugu samostalnu djelatnost koji je počinila prekršaj u vezi s obavljanjem njezina obrta ili samostalne djelatnosti za prekršaj iz članka 15. ove Odluke.
(3) Novčanom kaznom u iznosu od 100,00 eura kaznit će se i odgovorna osoba u pravnoj osobi za prekršaj iz članka 15. ove Odluke.


PRIJELAZNE I ZAVRŠNE ODREDBE

Članak 22.
(1) Na dan stupanja na snagu ove odluke prestaju važiti Odluka o grobljima ("Službeni glasnik Općine Marija Gorica broj 111/2011).


Članak 23.
(1) Ova Odluka stupa na snagu osmoga dana od dana objave u Službenom glasniku Općine Marija Gorica.
	
OPĆINSKO VIJEĆE
KLASA: 024-01/26-01/__
URBROJ: 238-19-01-26-__
Marija Gorica, ______ 2026.			






PREDSJEDNIK
OPĆINSKOG VIJEĆA
Josip Žagmeštar

















O B R A Z L O Ž E N J E
Nacrta Prijedloga Odluke o grobljima na području Općine Marija Gorica

I. PRAVNI TEMELJ ZA DONOŠENJE ODLUKE
Pravni temelj za donošenje Odluke o grobljima je članak 9. stavak 10. Zakona o grobljima (Narodne novine 78/25 i 80/25; u daljnjem tekstu: Zakon) kojim je propisano da predstavničko tijelo jedinice lokalne samouprave donosi odluku kojom se uređuju: mjerila i kriteriji za dodjelu i ustupanje grobnih mjesta na korištenje iskopavanje i premještanje posmrtnih ostataka, ukopi i privremeni ukopi, način ukopa nepoznatih osoba, produbljenje groba i premještanje posmrtnih ostataka u grobnici, održavanje groblja i uklanjanje otpada, veličina, dimenzije, materijal i izgled grobnih mjesta, uvjeti upravljanja grobljem od strane pravne osobe koja upravlja grobljem, uvjeti, način i mjesto prosipanja kremiranih posmrtnih ostataka umrle osobe, uvjeti i mjerila za plaćanje naknade pri dodjeli grobnog mjesta i godišnje grobne naknade, uvjeti za ustupanje prava korištenja grobnog mjesta trećim osobama, mogućnost da pojedini dijelovi groblja služe za ukope članova pojedinih vjerskih zajednica, mogućnost da se grobno mjesto dodijeli na korištenje bez obaveze premještanja ostataka tijela umrlih osoba u zajedničku grobnicu, pravila za određivanje naknade za stjecanje opreme i uređaja koji se nalaze na grobnom mjestu bez korisnika grobnog mjesta te prekršajne sankcije za prekršitelje odredbi. Ovlast Općinskog vijeća proizlazi iz odredbi članka 31. Statuta Općine Marija Gorica ("Službeni glasnik Općine Marija Gorica" 2/2021).
[bookmark: _Hlk105595463]II. OCJENA STANJA, OSNOVNA PITANJA KOJA SE TREBAJU UREDITI I SVRHA KOJA SE ŽELI POSTIĆI UREĐIVANJEM ODNOSA NA PREDLOŽENI NAČIN 
U  svibnju 2025. godine stupio je na snagu novi Zakon koji na cjelovit način uređuje sva pitanja vezana uz groblja od upravljanja i korištenje groblja, izgradnje novih groblja te uređenje, rekonstrukcija, proširenje i preseljenje postojećih groblja, izgleda grobnih mjesta i spomen-obilježja s temeljnim odredbama i najvišim vrednotama propisanim Ustavom Republike Hrvatske i ostalim pozitivnim propisima Republike Hrvatske. 
Nadalje, Zakonom je propisana obveza predstavničkog tijela jedinice lokalne samouprave da u roku od godine dana od dana stupanja na snagu Zakona da donese novu odluku o grobljima. 
U skladu s odredbama Zakona o pravu na pristup informacijama (Narodne novine 25/13,  85/15 i 69/22) o Nacrtu prijedloga Odluke o grobljima provodi se internetsko savjetovanje sa zainteresiranom javnošću.

